 Jọshụa 2  Jọshụa nwa Nọn wee si na Shitim zipụ ndị ikom abụọ na nzuzo dị ka ndị nledo, sị: Gaanụ lee ala ahụ, tinyere Jeriko. Ha wee gaa ma bata nụlọ nwaanyị akwụna nke aha ya bụ Rehab. Ha wee rahụ nebe ahụ.E wee gwa eze Jeriko, sị: Lee! Ndị ikom si netiti ụmụ Izrel batara ebe a nabalị a iledo ala anyị.Eze Jeriko wee zigara Rehab ozi, sị: Kpọpụta ndị ikom ahụ bịakwutere gị, ndị batara nụlọ gị, nihi na ọ bụ iledo ala a dum ka ha bịara.Ma nwaanyị ahụ kpọọrọ ndị ikom abụọ ahụ zoo. O wee sị: Nezie, ndị ikom ahụ bịakwutere m, ma amaghị m ebe ha si bịa.O wee ruo na mgbe chi jiwere, mgbe a chọrọ imechi ọnụ ụzọ ámá, ndị ikom ahụ pụrụ. Amaghị m ebe ndị ikom ahụ gara. Chụwanụ ha ọsọ ọsọ, nihi na unu ga-achụkwuru ha.Otú ọ dị, ya onwe ya akpọgowo ha nuko ụlọ, o zokwara ha nebe e debere okporo ogho nùkwù nùkwù nuko ụlọ.Ndị ikom ahụ wee chụrụ ha gawa nụzọ gara nebe a na-eji ụkwụ agafe osimiri Jọdan, ha wee mechie ọnụ ụzọ ámá ozugbo ndị na-achụ ha pụrụ.Ma tupu ha edinara ala, ọ bịakwutere ha nuko ụlọ.O wee sị ndị ikom ahụ: Amaara m na Jehova ga-enye unu ala a, nakwa na ụjọ unu ejidela anyị, nakwa na obi na-alọ ndị niile bi nala a mmiri nihi unu.Nihi na anyị anụwo otú Jehova si mee ka mmiri Oké Osimiri Uhie takọọ nihu unu mgbe unu si nIjipt pụta, nụkwa ihe unu mere eze abụọ nke ndị Amọraịt bụ ndị nọ nofe Jọdan, ya bụ, Saịhọn na Ọg, bụ ndị unu lara niyi.Mgbe anyị nụrụ ya, obi malitere ịlọ anyị mmiri, ọ dịghịkwa ume ọ bụla dị nime onye ọ bụla nihi unu, nihi na Jehova bụ Chineke unu bụ Chineke neluigwe nakwa nụwa.Ugbu a, bikonụ, jirinụ Jehova ṅụọrọ m iyi na, ebe ọ bụ na egosiwo m unu obiọma, unu onwe unu ga-egosi ezinụlọ nna m obiọma, unu ga-enyekwa m ihe ịrịba ama a pụrụ ịtụkwasị obi.Unu ga-ahapụkwa nna m na nne m na ụmụnne m ndị nwoke na ụmụnne m ndị nwaanyị na ndị niile bụ nke ha ndụ, unu ga-anapụtakwa mkpụrụ obi anyị naka ọnwụ.Ndị ikom ahụ wee sị ya: Mkpụrụ obi anyị ga-anwụ kama unu onwe unu ịnwụ! Ọ bụrụ na unu akọghị banyere ihe a anyị bịara, ọ ga-erukwa na mgbe Jehova ga-enye anyị ala a, anyị ga-egosi gị obiọma na ikwesi ntụkwasị obi.E mesịa, o mere ka ha si na windo jiri ụdọ rịdaa, nihi na ụlọ ya dị nakụkụ mgbidi, ọ bụkwa nelu mgbidi ka o bi.O wee sị ha: Gaanụ nógbè bụ ugwu ugwu, ka ndị na-achụ unu ghara inweta unu; zoonụ nebe ahụ ruo ụbọchị atọ, ruo mgbe ndị na-achụ unu laghachitere, e mesịa, unu alawa ebe unu na-ala.Ndị ikom ahụ wee sị ya: Aka anyị dị ọcha banyere iyi a i meworo ka anyị ṅụọ.Lee! Anyị ga-abata nala a. Ị ga-ekegide eriri uhie a na windo a i mere ka anyị si na ya rịdata, ị ga-akpọkọtakwa nna gị na nne gị na ụmụnne gị na ndị ezinụlọ nna gị dum nụlọ a ị nọ.Ọ ga-erukwa na onye ọ bụla nke si nọnụ ụzọ ụlọ gị pụọ nèzí, ọbara ya ga-adị ya nisi, ikpe agaghịkwa ama anyị; onye ọ bụla nke gị na ya nọ nụlọ a, ọbara ya ga-adị anyị nisi ma ọ bụrụ na e bie ya aka.Ọ bụrụkwa na ị kọọ banyere ihe a anyị bịara, aka anyị ga-adị ọcha banyere iyi a nke i mere ka anyị ṅụọrọ gị.O wee sị: Ka ọ dịrị ka unu kwuru.Ha wee lawa, rute nógbè bụ ugwu ugwu ma nọrọ nebe ahụ ruo ụbọchị atọ, ruo mgbe ndị na-achụ ha laghachiri. Ndị ahụ na-achụ ha wee na-achọgharị ha nokporo ụzọ niile, ma ha achọtaghị ha.Ndị ikom abụọ ahụ wee si nógbè bụ ugwu ugwu gbadaa ọzọ ma gafee osimiri wee bịakwute Jọshụa nwa Nọn, ha wee malite ịkọrọ ya ihe niile mere ha.Ha wee sị Jọshụa: Jehova enyefewo ala ahụ dum naka anyị. Nihi ya, obi na-alọ ndị niile bi nala ahụ mmiri nihi anyị. 